
Privremena regulacija prometa i 

izvanredna organizacija prijevoza putnika na zagrebačka groblja 
za blagdan Svih Svetih 2021.
PRIVREMENA REGULACIJA PROMETA

Privremena regulacija prometa u zonama glavnih gradskih groblja, provodit će se od 23.10. do 2.11.2021.
Stroži režim ograničenja prometa provodit će se na blagdan Svih Svetih 1.11.2021. u zoni svih gradskih groblja.
ZONA MIROGOJ
Od subote 24.10. do petka 29.10. i  u utorak 2.11. 2021.,od 7:30 do 21:00 sat:

· Zabrana prometa Mirogojskom cestom od Remetske ceste do rotora i Alejom Hermana Bollea, za sva motorna vozila osim redovnih autobusnih linija ZET–a, autotaksi vozila i vozila s posebnom dozvolom. 

U subotu 30.10. i nedjelju 31.10., od 7:30 do 21:00 sat:
· Zabrana prometa u Aleji H. Bollea i Mirogojskom do Aleje Hermana Bollea za sva motorna vozila osim vozila ZET-a, 
· prijevoz autobusima odvijat će se redovnom trasom uz pojačanje linije 106 prema potrebi i mogućnosti,
· ukida se postojeće autotaksi stajalište na Mirogoju nasuprot glavnog ulaza, a uspostavlja se novo privremeno stajalište ispred mrtvačnice. 

· AUTOTAKSI vozila prometovat će na način da s Remetske ceste ulaze na kolnom ulazu sjeverno od mrtvačnice, prometuju sjeverno oko mrtvačnice, iskrcaj putnika obavljaju na istočnoj strani platoa mrtvačnice i ukrcaj putnika obavljaju u zoni raskrižja s Mirogojskom (na lokaciji gdje autobusi za vrijeme izvanredne organizacije obavljaju ukrcaj putnika). 

· U odlasku s platoa AUTOTAKSI vozila koriste OBAVEZAN smjer DESNO Mirogojska i dalje Mirogojskom prema gradu ili Remetskom prema Krematoriju.

U ponedjeljak 1. 11., od 7:30 do 21:00 sat:

· Zabrana prometa u Aleji H. Bollea i Mirogojskom do Aleje Hermana Bollea za sva vozila osim vozila ZET-a, taxi vozila i vozila s posebnom dozvolom,

· prijevoz autobusima bit će iz Bijeničke ulicom Al. H. Bollea do polaznog stajališta kod mrtvačnice i Mirogojskom u povratku, a autobusi za Krematorij će se zaustavljati na izmještenom autobusnom stajalištu redovnih linija na Remetskoj cesti, te će nastaviti Mirogojskom preko Remetske do Krematorija.
· ukida se postojeće autotaksi stajalište na Mirogoju nasuprot glavnog ulaza i uspostavlja se novo privremeno stajalište u Aleji H. Bollea uz zapadni kolnik kod Klesarskog puta, cca 150 metara od rotora.

· AUTOTAKSI vozilima je dozvoljeni smjer kretanja iz Mirogojske u smjeru Bijeničke ali im je zabranjen ulazak na Bolleovu iz Bijeničke. 

· Kako bi se na rotor raskrižju Mirogojske ceste s Al. H. Bollea izbjegla kolizija autotaksi vozila s autobusima ZET-a,  autotaksi vozila kretat će se prema Mirogoju na slijedeći način - Mirogojskom cestom do rotora na kojem obavezno skreću desno u Al. H. Bollea, gdje će iskrcavati putnike na autotaksi stajalištu kod Klesarskog puta.
- Zabrana prometa Mirogojskom od Rockefellerove do Remetske, Remetskom cestom i Ulicom Kameniti stol, za sva vozila osim vozila ZET-a, taxi vozila i vozila s posebnom dozvolom.  

- autotaksi vozila i vozila s posebnom dozvolom moći će se kretati Remetskom od Mirogojske do južnog ulaza u parkiralište kod Krematorija te kroz parkiralište prema sjeveru a vozila iz pravca sjevera (Kameniti stol) moraju ući na sjeverni ulaz parkirališta i kroz parkiralište prema jugu.
Od subote 23.10. do utorka 2.11.:

· Zabrana obostranog parkiranja u Ulici Kameniti stol, na dijelu od Remetske ceste do Ulice Remete za sva vozila.
Od subote 30.10. od 06:00 sati do ponedjeljka 01.11. do 21:00 sat:
· Zabrana uzdužnog parkiranja na Remetskoj cesti, uz novoizgrađeni Kolumbarijski zid od ulaza u Krematorij prema jugu do južnog izlaza/ulaza parkirališta, za sva vozila osim za vozila ZET-a.
ZONA KAPTOL
Od subote 23.10. do nedjelje 31.10. i u utorak 2.11.2021., od 7:30 do 21:00 sat:

· zabrana prometa u Ulici Kaptol, osim vozila ZET-a, autotaksija i dostave. 

U ponedjeljak  1.11., od 07:30 do 21:00 sat:

· zabrana prometa u Ulici Kaptol svim vozilima osim vozila ZET-a.
U ponedjeljak  1.11., od 7:30 do 21:00 sat:

· uvodi se jednosmjeran promet u ulici Nova Ves, od Vrančićeve do Degenove, u smjeru prema jugu. 
· lijevo skretanje iz Ribnjaka u Degenovu biti će zabranjeno,
· parkiranje i zaustavljanje na zapadnoj strani Nove Vesi kod Gupčeve Zvijezde kbr. 1, poslije pješačkog prijelaza nasuprot redovnog taksi stajališta.
ZONA SREBRNJAK
U ponedjeljak  1.11., od 7:30 do 21:00 sat, uvest će se sljedeća ograničenja:

· zabrana prometa Bijeničkom od Srebrnjaka do Laščinske kbr.144, te Laščinskom, od Laščinskog Borovca do Bijeničke,
· jednosmjeran promet uvodi se u Bijeničkoj, od Aleje Hermana Bollea do Srebrnjaka, kao i u ulici Srebrnjak od Bijeničke do kružnog toka na Petrovoj.

· zabrana desnog skretanja iz kružnog toka kod Petrove u ulicu Srebrnjak, osim za vozila ZET-a,
· zabrana parkiranja na Bijeničkoj od Aleje Hermana Bollea do ul. Srebrnjak. 

ZONA MIROŠEVEC
Od subote 23.10. do nedjelje 31.10. i u utorak 2.11., od 07:00 do 20:00 sati uvodi se:

· zabrana prometa u Aleji tišine osim za vozila ZET-a i autotaksi vozila.

U ponedjeljka 1.11. od 07:30 do 20:00 sati:

· zatvara se za sav promet u ulicama Aleja tišine, Mramorni prilaz i Oporovečka, od Mramornog prilaza do Grižanske ulice, osim za vozila ZET-a. Taksi vozilima i vozilima s posebnom dozvolom nije dozvoljen ulaz!
· Zabrana prometa uvodi se u R. Kolaka od Ljubijske do Grižanske, u Grižanskoj, od ul. Mirka Deanovića do Rudolfa Kolaka, Novačkom od Potočke do ulice Pesteri, u Aleji tišine, Mirnoj ulici, Mramornom prilazu, u zoni raskrižja Oporovečka, R. Kolaka, Grižanska, te na raskrižjima svih ulica koje izlaze na Grižansku između Malekove i R. Kolaka, osim za vozila ZET-a, autotaksi vozila i vozila s posebnom dozvolom.

ZONA MARKOVO POLJE
Od subote 23.10. do nedjelje 31.10. i u utorak 2.11., od 07:00 do 20:00 sati:

· uvodi se jednosmjerni promet u Aleji Mira u smjeru istoka (od Zlatarske u smjeru Vugrovečke) za sva vozila osim ZET-a,
· zabrana parkiranja i zaustavljanja od raskrižja sa Zlatarskom cestom do okretišta redovne linije na istočnom parkiralištu.
U ponedjeljak 1. 11. od 06:00 do 20:00 sati uvodi se:

- zabrana prometa Vugrovečkom od Varaždinske do groblja Markovo polje i u Aleji mira. 
Pristup u zone zabrane i ograničenja prometa bit će omogućen samo vozilima ZET-a, TAXI, vozilima invalida i vozilima s posebnim dozvolama.
IZVANREDNA ORGANIZACIJA PRIJEVOZA PUTNIKA
Već od 23.10. pa do 2.11. prema zonama glavnih gradskih groblja: MIROGOJ, MIROŠEVEC I MARKOVO POLJE, kao i manjim lokalnim grobljima, linije javnog gradskog prijevoza putnika biti će prema potrebi pojačane s dodatnim kapacitetima. 

Na dan 1.11.2021. primjenjivat će se izvanredna organizacija prijevoza prema glavnim gradskih grobljima.
PROMJENE I PRILAGODBE U TRAMVAJSKOM PROMETU
U subotu 30.10.2021. tramvajski promet odvijat će se prema rasporedu rada za subotu, uz uvođenje tramvajske linije broj 8, sa 5 voznih redova.

U nedjelju 31.10.2021. (dan uoči blagdana SVI SVETIH) tramvajski promet odvijat će se prema rasporedu rada za nedjelju uz uvođenje tramvajske linije broj 8, sa 5 voznih redova.

U ponedjeljak 1.11.2021. (BLAGDAN SVIH SVETIH)  tramvajski promet na linijama 2, 5, 9, 13 i 15 odvijat će se po nedjeljnom voznom redu, a na tramvajskim linijama broj 4, 6, 7, 8, 11, 12, 14 i 17 prometovat će veći broj tramvaja (pojačan sa 29 tramvaja) u odnosu na redovan nedjeljni vozni red, te će ukupno prometovati 135 tramvaja.
IZVANREDNA ORGANIZACIJA AUTOBUSNOG PRIJEVOZA NA DAN 1.11.2011.  
GROBLJE MIROGOJ
Na dan 1.11.2021. od 8:00 do 21:00 sat uspostavljaju se izvanredne autobusne linije broj a) 199 KAPTOL – MIROGOJ i b) KAPTOL - MIROGOJ – KREMATORIJ:
· ulazak putnika u autobuse za Mirogoj i Krematorij, obavljat će se na Kaptolu na ulaznim stajalištima redovnih autobusnih linija, na Mirogoju ispred mrtvačnice, a na Krematoriju 20 metara južnije od pješačkog prijelaza koji se nalazi kod ulaznog stajališta redovne autobusne linije Kaptol – Mirogoj – Krematorij,

· izlazak putnika na Mirogoju će se obavljati ispred glavnog ulaza u groblje, a za putnike za Krematorij na stajalištu redovne linije, dok će kod Krematorija biti na izlaznom stajalištu redovne linije, a izlaz putnika na Kaptolu biti će na izlaznom stajalištu redovnih linija,

· izlazak putnika za smjer iz pravca Krematorija, će se obavljati u Remetskoj cesti kod kućnog broja 1, 

Na dan 1.11. od 8:00 do 21:00 sat ukidaju se redovne autobusne linije broj 106 Kaptol – Mirogoj – Krematorij, 201 Kaptol – Kvaternikov trg.
Na dan 1.11. do 21:00 sat redovna autobusna linija broj 105 Kaptol - Britanski trg, mijenja trasu i prometovat će za smjer iz grada: Kaptol – Zvonarička - Degenova – ulica Medveščak - Gupčeva zvijezda – Vrančićeva, te dalje svojom redovnom trasom, a za smjer u grad ide svojom redovnom trasom. 

Ulazak i izlazak putnika u smjeru Britanskog trga će se obavljati i u Vrančićevoj ulici (u zoni raskrižja s Medvedgradskom ulicom).
Na dan 1.11. do Krematorija redovne autobusne linije broj 226 Kaptol - Remete - Svetice i 203 Svetice –Vinec - Kaptol se skraćuju a u slučaju nemogućnosti prolaza linije će se skratiti do Remeta, odnosno Vineca.  
Na dan 1.11. od 8:00 do 21:00 sat uspostavlja se izvanredna autobusna linija 297 KVATERNIKOV TRG – SREBRNJAK. 
Autobusi će se usput zaustavljati samo na stajalištu Srebrnjak/Petrova ulica. 
Ulazak putnika u autobuse na Srebrnjaku obavljat će se u zoni raskrižja Bijeničke ceste s Ulicom Srebrnjak, na putničkom peronu autobusnog okretišta, a izlazak putnika obavljat će se na Bijeničkoj cesti, na istočnoj strani raskrižja iste s Ulicom Srebrnjak.

GROBLJE MIROŠEVEC
Na dan 1.11. od 8:00 do 20:00 sati uspostavlja se izvanredna autobusna linija broj 299 DUBRAVA - MIROŠEVEC.

- ulazak putnika u autobuse u Dubravi obavljat će se u Aveniji G. Šuška (istočna strana kolnika – sjeverno od izlaza iz terminala Dubrava), a na Miroševcu bit će na istočnom prometnom traku kolnika Mramornog prilaza, na dijelu od Topolovečkog priključka do Ulice V. Jurčića.
- izlazak putnika u Dubravi obavljat će se na terminalu Dubrava (zapadna strana), a na Miroševcu na Aleji tišine u zoni raskrižja s Žitnom ulicom.
Na dan 1.11. od 8:00 do 20:00 sati ukidaju se redovne autobusne linije broj 206 Dubrava - Miroševec i 210 Dubrava - Studentski grad – Novi Retkovec.

GROBLJE MARKOVO POLJE
Na dan 1.11. od 08:00 do 20:00 sati uspostavlja se izvanredna autobusna linija broj 298 DUBEC - MARKOVO POLJE, uz usputno zaustavljanje na stajalištu u Sesvetama (Zagrebačka – Bistrička) i Popovcu (Vugrovečka – Varaždinska), u obadva smjera:
· ulazak putnika u autobuse na terminalu Dubec obavljat će se na ulaznom stajalištu autobusne linije 274, a izlaz na terminalu Dubec obavljat će se na izlaznom stajalištu redovnih linija. Na Markovom Polju ulaz putnika bit će kod groblja na sjeverozapadnoj strani parkirališta, između groblja i Aleje mira, a izlaz putnika na sjevernoj strani parkirališta, između groblja Markovo Polje i Aleje mira.
Ulazno stajalište redovne linije 274 privremeno se premješta na ulazno stajalište linija 271 i 272, a ulazno stajalište linije 270 se privremeno premješta na ulazno stajalište linije 273.

Na dan 1.11. ukida se redovna autobusna linije broj 267 Dubec–Markovo Polje.

PROMJENE I PRILAGODBE U ORGANIZACIJI 
REDOVNOG AUTOBUSNOG PRIJEVOZA 
Od subote 23.10. do nedjelje 31.10. i u utorak 2.11. na snazi će biti redovan promet autobusima uz pojačanja na pravcima prema grobljima.

U ponedjeljak 1.11.2021. na redovnim autobusnim linijama primjenjivat će se redovni vozni red koji će se po potrebi pojačavati pričuvnim prijevoznim kapacitetima.
Ukida se postojeće autobusno stajalište na Terminalu Dubrava koje koriste prijevoznici  Čazmatrans, Presečki bus, ATP Varaždin i Croatia bus.

Stajalište se premješta na lokaciju u Maksimirsku ulicu kod autokuće Baotić.
AUTOTAKSI PRIJEVOZ
U subotu  30.10. i nedjelju 31.10. uvest će se slijedeća ograničenja:

· Ukida se postojeće autotaksi stajalište na Mirogoju nasuprot glavnog ulaza, a uspostavlja se novo privremeno stajalište ispred mrtvačnice. 
· AUTOTAKSI vozila prometovat će na način da s Remetske ceste ulaze na kolnom ulazu sjeverno od mrtvačnice, prometuju sjeverno oko mrtvačnice, iskrcaj putnika obavljaju na istočnoj strani platoa mrtvačnice i ukrcaj putnika obavljaju u zoni raskrižja s Mirogojskom (na lokaciji gdje autobusi za vrijeme izvanredne organizacije obavljaju ukrcaj putnika). 
· U odlasku s platoa AUTOTAKSI vozila koriste OBAVEZAN smjer DESNO Mirogojska i dalje Mirogojskom prema gradu ili Remetskom prema Krematoriju.
U ponedjeljak 1. 11. 2021.

· Ukida se postojeće autotaksi stajalište na Mirogoju nasuprot glavnog ulaza I uspostavlja se novo privremeno stajalište u Aleji H. Bollea uz zapadni kolnik od Klesarskog puta prema sjeveru.

· Uspostavlja se privremeno autotaksi stajalište u Vlaškoj ulici u zoni raskrižja sa Bakačevom ulicom, na način da vozila dolaze iz Palmotićeve Vlaškom do Bakačeve i prije rotora polukružno natrag istom trasom do Palmotićeve

· Uspostavlja se privremeno taksi stajalište kod Krematorija na sjevernom dijelu parkirališta.

· Uspostavlja se privremeno taksi stajalište na Bijeničkoj cesti kod kbr. 134.

· Ukida se postojeće taksi stajalište kod Krematorija

· Ukida se postojeće taksi stajalište na Oporovečkoj i formira privremeno na R. Kolaka uz sjeverni rub kolnika zapadno od Grižanske ulice.

· Ukida se postojeće taksi stajalište u Novoj Vesi.

PROČELNIK Gradskog ureda za prostorno uređenje, izgradnju Grada, graditeljstvo, komunalne poslove i promet:
                                                  dr. sc. Dinko Bilić

